জল ও নারীর সম্পর্ক নিয়ে পূজা সেনগুপ্তের ‘ওয়াটারনেস’
রবীন্দ্রনাথ ঠাকুরের জীবনের ছায়া অবলম্বনে জল ও নারীর সম্পর্ক নিয়ে তৈরি তুরঙ্গমী রেপার্টরি ড্যান্স থিয়েটারের 'ওয়াটারনেস' নৃত্য-নাটক।
কাদম্বরী দেবীকে উৎসর্গ করা এই নাটকটি আগামীকাল বুধবার সন্ধ্যা ৭টা ৩০ মিনিটে শিল্পকলা একাডেমির জাতীয় নাট্যশালার মূল মিলনায়তনে প্রদর্শিত হবে। নাটকটি একসঙ্গে দেখবেন ৮টি দেশের রাষ্ট্রদূত।
তুরঙ্গমীর আর্টিস্টিক ডিরেক্টর পূজা সেনগুপ্ত দ্য ডেইলি স্টারকে এ তথ্য জানিয়েছেন।
পূজা সেনগুপ্ত জানান, 'জল ও নারীর সম্পর্ক নিয়ে একটি নীরিক্ষাধর্মী প্রযোজনা এটি। যা ১৮৯০ থেকে ১৯৪১ সাল পর্যন্ত রবীন্দ্রনাথ ঠাকুরের জীবনকালের বিভিন্ন রচনা, লেখনী, সাহিত্য, চিঠি, গান, চিত্রকর্ম ও সৃজনশীল কর্মকাণ্ডকে অবলম্বন করে গড়ে উঠেছে। এ সময়ে কবিগুরুর জীবন ও ভাবনায় জল ও নদী গভীর ছাপ রেখেছিল। গবেষণার মাধ্যমে এই প্রযোজনা সংকলন করার চেষ্টা করেছি আমরা।'
'ওয়াটারনেসের' নৃত্য ও অভিনয়ে অংশ নিয়েছেন পূজা সেনগুপ্ত, আতিক রহমান, ফারিয়া পারভেজ, লোপা অধিকারী, সাথিয়া ইসলাম, তাসনিয়া ইশা, অদৃজা সেনগুপ্ত, শাকিল আহমেদ, প্রান্তিক দেব প্রমুখ।

রবীন্দ্রনাথ ঠাকুরের জীবনের ছায়া অবলম্বনে জল ও নারীর সম্পর্ক নিয়ে তৈরি তুরঙ্গমী রেপার্টরি ড্যান্স থিয়েটারের 'ওয়াটারনেস' নৃত্য-নাটক।